এখন ব্যবসা করতে আর দোকান লাগে না - কর্পোরেট
কর্পোরেট
এখন ব্যবসা করতে আর দোকান লাগে না
লিজা ফারহানা
2 বছর ago
দেশের বৃহত্তম অনলাইন ক্লাসিফায়েড সাইট বিক্রয়ডটকমের মেম্বারশিপের আনুষ্ঠানিক যাত্রা উদ্বোধন করেন তথ্য ও যোগাযোগ প্রযুক্তি প্রতিমন্ত্রী জুনাইদ আহমেদ পলক।
সম্প্রতি রাজধানীর একটি হোটেলে ব্যবসার জন্য মেম্বারশিপ সেবা অনুষ্ঠানের প্রধান অতিথি হিসেবে তিনি উপস্থিত ছিলেন।
প্রতিমন্ত্রী বলেন, ‘দেশের মানুষ প্রতিদিন প্রযুক্তির সাথে সম্পৃক্ত হচ্ছে। অনলাইন কেনা-কাটার জনপ্রিয়তা সমানতালে বেড়ে চলেছে। দেশে একটি বড় অংশের মধ্যম শ্রেণির গ্রাহক ই-কমার্স ব্যবহার করতে শুরু করেছে। বিক্রয়ডটকম অনলাইনে কেনা-বেচার একটি প্লাটফর্ম তৈরি করে গ্রাহকদের সেই চাহিদা পূরণ করে যাচ্ছে এবং তাদের এসব কর্মকাণ্ড- ডিজিটাল বাংলাদেশ গড়ার দীর্ঘ প্রত্যাশা পূরণে এগিয়ে আসবে।’
বিক্রয়ডটকম-এর উদ্বোধন হওয়া এই নতুন সেবাটির ইউনিক ইউআরএল (উদাহরণ- www.bikroy.com/FordBangladesh) এর মাধ্যমে খুব অল্প খরচে বিভিন্ন পণ্য গ্রাহকদের কাছে পৌঁছে দিতে একটি অনলাইন শপ হিসেবে কাজ করবে। এই সেবাটি মোবাইল ফোন স্টোর, ফার্নিচার স্টোর, প্রোপার্টি ডেভেলপার অথবা কার অ্যান্ড মটরসাইকেল শোরুমগুলোসহ বিভিন্ন ব্যবসায় প্রতিষ্ঠানকে অনলাইনে ব্যবসায়িক কার্যক্রম চালাতে সাহায্য করবে। এমনকি বিভিন্ন কোম্পানিতে চাকরি প্রার্থীরাও বিক্রয় ডম কম-এর মেম্বারশিপ সেবা উপভোগ করতে পারবেন।
বিক্রয় ডট কম-এর মার্কেটিং ডিরেক্টর মিশা আলী বলেন, ‘ডিসেম্বর থেকে শুরু হওয়া আমাদের এই সেবাটি দেশব্যাপি ১,৫০০ এরও বেশি ব্যবসায় প্রতিষ্ঠানকে সেবা দিচ্ছে। এর মধ্যে উল্লেখযোগ্য হলো- সিটি ব্যাংক, চট্টগ্রামের বিসমিল্লাহ কারস এবং খুলনার গুলজান সিটি। আমরা বিশ্বাস করি, আমাদের এই সেবাটি ব্যবসায় প্রতিষ্ঠানগুলোকে একটি নতুন মাত্রা দেবে এবং বাংলাদেশে যে ডিজিটাল বিপ্লবের ঝড় উঠেছে তাতে সম্পৃক্ত করবে। ব্যবসায় প্রতিষ্ঠানগুলো দোকান নির্মাণ খরচ ছাড়াই তাদের পণ্য বিক্রি করতে পারবেন এবং খুবই কম খরচে তারা অনেক গ্রাহকদের কাছে পৌঁছাতে পারবেন’।
বেসিস, ব্যাককো, এটুআই, ইক্যাব, ডিওভিবিসিওএল, বারভিডা, এবং রিহ্যাবসহ বিভিন্ন প্রতিষ্ঠানের ঊর্ধ্বতন কর্মকর্তারা এ অনুষ্ঠানে উপস্থিত ছিলেন।
Comments
comments
Categories: সাম্প্রতিক খবর
Tags: কেনা-বেচা, জুনাইদ আহমেদ পলক, দোকন লাগবে না, বিক্রয় ডম কম
Leave a Comment
কর্পোরেট
Powered by WordPress
Back to top